बिना प्याज-लहसुन और घर में बने मसाले ने इस समोसे और चटनी को बनाया खास
Madhya Pradesh Zayka Special Story - Chhindwara Amit Sweets. छिंदवाड़ा में आमतौर पर सुबह की शुरुआत पोहा, जलेबी, चाय, समोसा और भाजीबड़ा से होती है। नाश्ते के शौकीन लोग समोसे को सबसे ज्यादा तरजीह देते हैं
छिंदवाड़ा में आमतौर पर सुबह की शुरुआत पोहा, जलेबी, चाय, समोसा और भाजीबड़ा से होती है। नाश्ते के शौकीन लोग समोसे को सबसे ज्यादा तरजीह देते हैं। अगर समोसे की बात आए तो छिंदवाड़ा सहित आसपास के जिलों के लोगों की जुबां पर सिर्फ अमित स्वीट्स का नाम आता है। अमित के समोसे और उसकी लजीज चना दाल की चटनी के लोग इतने दीवाने हैं कि सुबह 8 बजे ही फव्वारा चौक दुकान पहुंच जाते हैं। लोगों को कभी कभी गरम समोसे के लिए इंतजार भी करना पड़ता है।
चौपाटी पर छोटी सी नाश्ते की दुकान से शुरुआत की...
अमित स्वीट्स के पीछे भी कठिन संघर्ष की कहानी है। अमित स्वीट्स के संचालक अमित रुपडा बताते हैं कि 1972 में उनके पिताजी अरविंद रतिलाल रुपडा जैतपुर गुजरात से महज 60 रुपए कमाने के लिए एक होटल में काम करने भिलाई गए थे। अचानक तबीयत खराब होने की वजह से होटल मालिक ने उन्हें घर वापस लौटने को कह दिया। पिताजी ने गांव लौटने के बजाए अपना काम करने का सोचा। उनका मानना था कि ऐसी जगह काम शुरू किया जाए, जहां महीने में कम से कम 60 रुपए कमा सकें। किसी ने उनको बताया कि छिंदवाड़ा छोटा और अच्छा शहर है, वहां चाय-नाश्ते का काम अच्छा चल जाएगा।
समोसे के स्वाद को घर में बने गरम मसाले ने बनाया खास
अमित रुपडा बताते हैं कि पिताजी ने एक स्वामी जी से दीक्षा लेने के बाद प्याज-लहसुन खाना छोड़कर दुकान में भी बिना प्याज-लहसुन का नाश्ता बनाना शुरू किया। बिना प्याज लहसुन के नाश्ते में जायका लाना एक चुनौती थी, लेकिन उसको भी पिताजी और चाचा ने मुमकिन कर दिखाया। पापा इस गरम मसाले को खुद 20 से 24 प्रकार की सामग्रियों को मिलाकर बनाते हैं। इस मसाले का सामान देश के अलग-अलग चुनिंदा स्थानों से आता है। मसाले की खुशबू इतनी तेजी से फैलती है कि आसपास के लोगों को आभास हो जाता है कि अमित स्वीट्स में समोसे बनना शुरू हो गए हैं। घर पर बने इस मसाले की वजह अमित स्वीट्स का समोसा बहुत खास हो गया, क्योंकि गरम मसाले की वजह समोसे का ऐसा स्वाद कहीं और नहीं मिल पाता है। यही कारण है कि लोग यहां समोसे और चने की चटनी के लिए खिंचे चले आते हैं।
ऐसे बनते हैं अमित स्वीट्स के जायकेदार समोसे और चटनी
फव्वारा चौक स्थित अमित स्वीट्स में सुबह 7 बजे से ताजे मसाले के साथ समोसे बनने की शुरुआत होती है। उनके आउटलेट के बगल की दुकान में कारखाना है। कारखाने में घर में बना गरम मसाला आता है, जिसको यहां बारीक पीसा जाता है। इसके बाद आलू को ऑटोमेटिक मशीन में डालकर धोया और छीला जाता है। 5 मिनट में 5 से 10 किलो आलू धुल जाते हैं, इसके बाद उनका छिलका उतर जाता है। छिले हुए आलू को मशीन से बारीक कर उबाला जाता है।
उसके बाद आलू में मसाला, मटर, हरा धनिया, मिर्ची नमक और गरम मसाला संतुलित मात्रा में मिलाकर लजीज मसाला तैयार किया जाता है। दूसरी तरफ मैदे को गूंदा जाता है और बेलकर समोसे का ऊपरी हिस्सा पपड़ी तैयार की जाती है। इसके बाद पपड़ी को मोड़कर उसमें मसाला भरकर पानी लगाकर पैक किया जाता है। कुछ देर बाद कढ़ाई में रखे उबलते तेल में डाला जाता है। 10 से 15 मिनट नरम आंच में समोसों को तला जाता है।
मोहन शर्मा बताते हैं कि हम पिछले कई सालों से यहां समोसे का नाश्ता कर रहे हैं। यहां के गरमागरम समोसे और चटनी का स्वाद बहुत स्वादिष्ट है। मैं जब भी अमित स्वीट्स नाश्ता करने आता हूं तो प्राथमिकता अमित के समोसे और चटनी की होती है।
चने की दाल की चटनी होती है तैयार
अमित स्वीट्स की नाश्ते के साथ वाली चना दाल चटनी को लोग बहुत पसंद करते हैं। अमित रुपडा के मुताबिक यह भले दूसरी चटनी के मुकाबले महंगी पड़ती है, लेकिन इस चटनी की हमारे यहां ज्यादा मांग होती है। चने की चटनी समोसे के स्वाद को दोगुना कर देती है।
राजनेता और प्रशासनिक अधिकारी समोसे के शौकीन
अमित स्वीट्स के समोसे और मिठाइयों की सिर्फ सामान्य जनता ही नहीं बल्कि राजनेता और अधिकारी को बहुत पसंद हैं। पूर्व मंत्री और कांग्रेस नेता दीपक सक्सेना अमित के समोसे के दीवाने हैं। कांग्रेस नेता दीपक सक्सेना के यहां कार्यक्रमों में अमित स्वीट्स की समोसे और मिठाइयां ही पहुंचती हैं। प्रशासनिक अधिकारी भी यहां के समोसे के दीवाने हैं। अधिकांश शासकीय मीटिंग यहीं से नाश्ता जाता है, उसमें भी गरमा- गरम समोसे हैं।
ये भी पढ़ें...
25 साल पहले 60 रुपए किलो से की थी शुरुआत; अब 320 रुपए किलो
टीकमगढ़ जिले में कई बुंदेली व्यंजन मशहूर हैं। जिले के पर्यटन स्थलों पर देसी-विदेशी सैलानियों के लिए बुंदेलखंडी व्यंजन परोसे जाते हैं, लेकिन तिवारी जी की मावा और ड्राय फ्रूट से बनी गुजिया कुछ खास है। बड़ी संख्या में लोग इसके दीवाने हैं। गुजिया खरीदने के लिए हर दिन दुकान पर लोगों की भीड़ लगी रहती है। पूरी खबर पढ़ने के लिए यहां क्लिक करें...
इस खीर को खाने CM शिवराज स्कूटर से आते थे 
रायसेन स्थित माना ढाबा की खीर का नाम सुनकर ही लोगों के मुंह में पानी आ जाता है। यह वही खीर है, जिसके मुरीद सीएम शिवराज सिंह चौहान भी हैं। वे भी खीर खाने के लिए स्कूटर से ढाबे पर आते थे। यही नहीं, पूर्व सीएम बाबूलाल गौर भी इस खीर के दीवाने थे। रायसेन जिले के प्रभारी मंत्री रहते हुए जब भी वे रायसेन आए, बिना खीर खाए नहीं लौटे। आज भी भोपाल के कई लोग सिर्फ ढाबे पर खीर खाने आते हैं। सबसे ज्यादा भीड़ गुरुवार, शनिवार और रविवार को होती है। इन तीन दिनों में लोगों को खीर खाने के लिए लाइन तक में लगना पड़ता है। पूरी खबर यहां पढ़ें
इंदौर के खोपरा पेटिस के नेता-सेलेब्रिटी भी दीवाने
आज हम जायका में इंदौर के फेमस विजय चाट हाउस के आलू-खोपरा पेटिस के बारे में बताएंगे। यह इंदौरियों को पता है कि 54 सालों से एक जैसा स्वाद दे रहे गुजरात के ठाकर परिवार ने पेटिस की शुरुआत बटला मसाला से की थी। यानी वे पेटिस में खोपरा-ड्रायफ्रूट की जगह मटर का बना मसाला डालते थे। इसे जनता पेटिस नाम दिया था, लेकिन इंदौरियों ने मटर की जगह खोपरा पेटिस को ज्यादा पसंद किया। पूरी खबर यहां पढ़ें